[[Fil:Zinetula Bilyaletdinov 2012.jpg|thumb|right|200px|[[Sinetula Biljaletdinov]] begyndte sin karriere hos Dynamo i [[1973]] og forblev tro mod klubben indtil [[1988]].]]
I [[Sovjetisk mesterskab i ishockey 1973-74|sæsonen 1973-74]] begyndte [[Sinetula Biljaletdinov]] sin karriere som spiller hos Dynamo, og det skulle vise sig at blive et stor karriere, hvor han senere også blev træner for klubben. I [[Sovjetisk mesterskab i ishockey 1974-75|den efterfølgende sæson]] skiftede klubben træner for første gang i dens historie. [[Arkadij Tjernysjov]] blev efter 28 [[år]] på posten afløst af [[Vladimir Jursinov]], der i [[Sovjetisk mesterskab i ishockey 1975-76|sæsonen 1975-76]] førte holdet til tredjepladsen i ligaen og en sejr på 3-2 i [[Sovjetisk pokalturnering i ishockey|pokalfinalen]] mod [[HK CSKA Moskva|CSKA Moskva]]. Derudover vandt klubben også [[Ahearne Cup]], hvor den i finalen besejrede [[HC Sparta Praha|Sparta Prag]] med 8-2. Inden [[Sovjetisk mesterskab 1976-77|sæsonen 1976-77]] blev der optaget fire nye spillere i truppen, som senere skulle vise sig at opnå masser af succes. [[Pjotr Prirodin]], [[Aleksandr Golikov]], [[Vladimir Semjonov]] og [[Vasilij Pervukhin]] havde en afgørende indflydelse på, at holdet endte på andenpladsen i mesterskabet, og angrebsformationen Prirodin-Maltsev-Golikov endte som den bedste angrebskæde i ligaen med 77 scorede mål. Ved [[VM i ishockey 1977|VM i 1977]] i [[Østrig]] blev Dynamo-spilleren [[Valerij Vasiljev]] udpeget som bedste [[back]].
Historie Sport Foreninger Organisationer